 "ప్రజాసేవ మంచిదేగా?"

 "పెళ్ళి ఆలోచన తుడిచిపెట్టుకోకపోతే ప్రజాసేవ అంటూ ఎందుకు బయలుదేరుతుంది?"

 "............"

 "విశాల్! నాకొక ఉపకారంచేసి పెట్టయ్యా. ఈ ఒక్కటే. ఇంకెప్పుడూ నిన్నేమీ అడగను." ఉద్విగ్న స్వరంతో అంది.

 "చెప్పత్తా."

 "నేనుబ్రతకను. ఒక్కసారి ప్రేమికను చూడాలని గాఢంగా ఉంది! ఒకసారి తీసుకువచ్చి చూపవూ? ఇదొక్కటే నిను కోరే చివరికోరిక."

 "ఎప్పుడు తీసుకురావాలి?"

 "ఇప్పుడే....ఈ క్షణమే బయల్దేరు."

 "ఇంత హఠాత్తుగానా? ఇంటినిండా బంధువు లున్నారు."

 "ఉండనీ!"

 "ఇన్నాళ్ళు ఏ రహస్యాన్ని కాపాడుకొంటూ వచ్చావో అది ఇవాళ అందరిముందూ బ్రద్దలు చేయాలనుకొంటున్నావా?"

 "బ్రద్దలవుతుందో, గుప్తంగా ఉంటుందో నీ కెందుకు? నువ్వు మాత్రం ప్రేమికని తీసుకురావాలి. ప్రేమికని తీసుకువస్తే నీ కొక మంచి బహుమతి ఇస్తానని చెప్పాను ఓసారి. అది నేను తప్పకుండా నిలబెట్టుకొంటాను."

 "ఇప్పుడు కాదత్తా. వీళ్ళంతా వెళ్ళిపోనీ."

 "ఎవరు ఉండనీ! ఏమైనా కానీ. నువ్వు మాత్రం వెంటనే బయల్దేరు. ఇంకెప్పుడో అంటే నేనుంటాననుకొన్నావా? ఎప్పుడు, ఏ క్షణాన ఈ ఊపిరి ఆగిపోతుందో!"

 "ఎందుకింత అధైర్యం? నీకేం కాదు."

 "వ్యధ ఈ గుండెమీద సుత్తిదెబ్బలు కొట్టికొట్టి ఎంత బలహీన పరిచిందో నీకేం తెలుసు? ఏమాత్రం ఆశాభంగాన్నీ తట్టుకోలేను. ఒక్కసారి ప్రేమికని చూడాలి. ఇంకేకోరికాలేదు నాకు. నిరీక్షించడం నాచేతకాదు. ఈ క్షణం బయల్దేరు, విశాల్." ఆవేశంతో, దుఃఖంతో వణికిపోతూంది గీతా భవాని.

 కొద్దినిమిషాల తరువాత ఒక నిశ్చయానికి వచ్చినట్టుగా లేచాడు విశాల్. "సరే, గీతత్తా! అలాగే వెడుతున్నాను."

 "ప్రేమికతోటే నిన్ను చూస్తానని మాటివ్వు!"

 దుర్భాలంగా ఉన్న ఆమె చేతిని రెండు చేతులతో అదిమి పట్టుకొన్నాడు. "సాధ్యమైనంతవరకు ఆమెను తీసుకు రావడానికి ప్రయత్నిస్తాను. రానంటే ఆమె ముందే తలబద్దలు కొట్టుకుచస్తాను! నేనూ నీకిచ్చిన మాట నిలబెట్టుకొంటానత్తా!"

 "నువ్వు ప్రేమికని తీసుకురాలేకపోయినా, నువ్వు ఒక విధంగా గెలిచావు, విశాల్. ప్రేమిక నన్ను క్షమించగలిగిదంటే, అది నువ్వు తీసుకువచ్చిన మార్పేకదా? నువ్వే వెళ్ళకపోతే ప్రేమికనన్నింకా అలాగే ద్వేషిస్తూఉండేది. నా ఊహకూడా భరించలేనంతగా ద్వేషిస్తూ ఉండేది. కన్నకూతురి చేత ద్వేషించబడడం కంటే నరకడమేముంటుంది చెప్పు, ఏ ఆడదానికైనా? ఆ నరకంనుండి తప్పించావు నన్ను."

 వీధిలో జనం ఇసుకవేస్తే రాలనట్టుగా ఉన్నారు. విస్తళ్ళువేసి వడ్డించేవాళ్ళు వడ్డిస్తూంటే, నీళ్ళుపోసేవాళ్ళు పోస్తుంటే జనం కొట్లాడుకొంటూ, త్రొక్కిసలాడుతున్నారు. మరీ బిచ్చగాళ్ళ కోలాహలం ఎక్కువగా ఉంది.

 వాళ్ళని అదుపులోఉంచి భోజనకార్యక్రమం సవ్యంగా జరిగేట్టు చూడమని చెప్పాలని విశాల్కోసం వస్తున్నారు గిరిధరంగారు.

 కారు తాళం చెవులతో ఎదురు పడ్డాడు విశాల్.

 "నేను హైదరాబాద్ వెడుతున్నాను, మామయ్యా! మళ్ళీ వస్తాను."

 "హైదరాబాదా! ఇప్పుడా? ఎందుకు?"

 "వచ్చాక చెబుతాను!"

 బాణంలా దూసుకుపోయిన అతడిని నివ్వెరపాటుతో చూడసాగారు గిరిధరంగారు. ఆయన భార్యగదిలోకి వచ్చి, "విశాల్ ఇంత హఠాత్తుగా హైదరాబాద్ వెళ్ళాడెందుకు?" అనడిగాడు.

 "నేనే పంపించాను"

 "ఎందుకు?"

 "ఆ అమ్మాయిని ఇక్కడికి తీసుకురమ్మన్నాను."

 "విశాల్ ప్రేమించిన పిల్లా? ఎందుకు?"

 "ఎందుకో ఆ అమ్మాయిని తీసుకు వచ్చాక చెబుతాను."

 గిరిధరంగారికోసం ఎవరో రావడంతో ఎక్కువగా ప్రస్నించకుండా వెళ్ళిపోయారు. మళ్ళీ గీతాభవాని గదిలోకి రావడానికి ఆ రోజంతా కుదరనే లేదాయనకు. అందరిభోజనాలయ్యి చివరగా ఆయన భోజనం వంతు వచ్చేసరికి అపరాత్రి అయింది. అప్పుడు తింటే అన్నం అరగదని కొంచెం పాలు తీసుకొని విశ్రమించారు.

 ఆ రోజు అన్నదానానికి అయిదు బస్తాల ధాన్యం ఉడికింది.

 
                  
 ఉదయం పది గంటల సమయం.

 వచ్చిన బంధువుల్లో ఆడవాళ్ళంధరూ గీతాభవాని గదిలో సమావేశమైనట్టుగా కూర్చొన్నారు. గిరిధరంగారి పెద్దకూతురు ఉష గీతాభవాని జుట్టు దువ్వి చిక్కులు తీస్తూంది. చిన్న కూతురు శిరీష నెయిల్ కట్టర్ తో ఆమె గోళ్ళు తీసేస్తూ ఉంది.

 "prajaseva manchidegaa?"

 "pelli aalochana tudichipettukokapothe prajaseva antuu enduku bayaluderutundi?"

 "............"

 "visal! nakoka upakaaranchesi pettayya. ee okkate. inkeppuduu ninnemee adaganu." udvigna swaramtho andi.

 "cheppatta."

 "nenubratakanu. okkasari premikanu chuudaalani gaadamgaa undi! okasari teesukuvacchi chuupavuu? idokkate ninu kore chivarikorika."

 "eppudu teesukuraavaali?"

 "ippude....ee kshaname bayalderu."

 "inta hataattugaanaa? intininda bandhuvu lunnaru."

 "undanee!"

 "innaallu e rahasyaanni kaapaadukontuu vachaavo adhi ivaala andarimunduu braddalu cheyalanukontunnava?"

 "braddalavutundo, guptamgaa untundo nee kenduku? nuvvu maatram premikani teesukuraavaali. premikani teesukuvaste nee koka manchi bahumati istaanani cheppaanu osaari. adhi nenu tappakunda nilabettukontaanu."

 "ippudu kaadattaa. veellantaa velliponi."

 "evaru undanee! emaina cony. nuvvu maatram ventane bayalderu. inkeppudo ante nenuntananukonnava? eppudu, e kshanaana ee oopiri aagipotundo!"

 "endukinta adhairyam? neekem kaadu."

 "vyadha ee gundemeeda suttidebbalu kottikotti entha balaheena parichindo neekem telusu? ematram aasaabhamgaannii tattukolenu. okkasari premikani chudali. inkekorikaledu naaku. nireekshinchadam nachetakadu. ee kshanam bayalderu, visal." aavesamto, dukkhamto vanikipotuundi geetaa bhawani.

 koddinimishaala taruvaata oka nischayaaniki vachinattugaa lechaadu visal. "sare, geetattaa! alaage vedutunnaanu."

 "premikathote ninnu chustaanani maativvu!"

 durbhaalamgaa unna aame chetini rendu chetulatho adimi pattukonnadu. "saadhyamainantavaraku aamenu teesuku raavadaaniki prayatnistaanu. ranante aame munde talabaddalu kottukuchastaanu! nenuu neekicchina maata nilabettukontaanthaath!"

 "nuvvu premikani teesukuraalekapoyinaa, nuvvu oka vidhamgaa gelichavu, visal. premika nannu kshaminchagaligidante, adhi nuvvu teesukuvacchina marpekada? nuvve vellakapothe premikananninka alaage dveshistuundedi. naa oohakuudaa bharinchalenantagaa dveshistuu undedi. kannakuturi chetha dweshinchabadadam kante narakadamemuntundi cheppu, e aadadaanikainaa? aa narakamnundi tappinchaavu nannu."

 veedhilo janam isukaveste raalanattugaa unnaaru. vistalluvesi vaddinchevallu vaddistunte, neelluposevallu postunte janam kotladukontu, throkkisalaadutunnaa. mari bicchagalla kolahalam ekkuvagaa undi.

 vaallani adupuloounchi bhojanakaryakramam savyamgaa jarigettu chudamani cheppaalani visalkosam vastunnaaru giridharangaaru.

 kaaru taalam chevulatho eduru paddaadu visal.

 "nenu hyderabad vedutunnaanu, mamayya! mallee vastaanu."

 "hyderabada! ippuda? enduku?"

 "vachaka chebutaanu!"

 banamla doosukupoyina atadini nivverapaatuto chuudasaagaaru giridharangaaru. aayana bhaaryagadiloki vachi, "visal inta hataattugaa hyderabad vellaadenduku?" anadigaadu.

 "nene pampinchaanu"

 "enduku?"

 "aa ammayini ikkadiki teesukurammannanu."

 "visal preminchina pilla? enduku?"

 "enduko aa ammayini teesuku vachaka chebutaanu."

 giridharangarikosam evaro raavadamtho ekkuvagaa prasninchakundaa vellipoyaaru. mallee geetaabhavaani gadiloki raavadaaniki aa rojanta kudarane ledaayanaku. andaribhojanaalayyi chivaragaa aayana bhojanam vantu vachesariki aparatri ayindi. appudu tinte annam aragadani konchem paalu teesukoni vishraminchaaru.

 aa roju annadaanaaniki ayidu bastala dhaanyam udikindi.

 
                  
 udayam padi gantala samayam.

 vachina bandhuvullo aadavaallandharuu geetaabhavaani gadilo samavesamainattugaa kuurchonnaaru. giridharamgaari peddakuturu usha geetaabhavaani juttu duvvi chikkulu teestuundi. chinna koothuru shireesha neyil kattar thoo aame gollu teesestuu undi.
